stanford-oval/wikipedia huggingface dataset:
อิลาริโอ ซาปาตา
ประวัติ

ซาปาตาเริ่มชกมวยสากลอาชีพครั้งแรกเมื่อ พ.ศ. 2520 ชนะน็อค บิกตอร์ โลเปซ ยก 2 และสร้างชื่อเสียงได้ในการชกมวยครั้งที่ 5 เมื่อชกชนะคะแนนอดีตแชมป์โลก ฆวน กุซมัน จากนั้น ออกไปชกต่างประเทศครั้งแรกที่เกาหลีใต้ ชนะคะแนน คิม ยง-ฮวัง จากนั้น ซาปาตาขึ้นชิงแชมป์ลาตินอเมริการุ่นจูเนียร์ฟลายเวทที่ว่าง แต่เป็นฝ่ายแพ้คะแนน อัลฟอนโซ โลเปซ พบกับความพ่ายแพ้เป็นครั้งแรก
ซาปาตากลับมาชกชนะได้อีกหลายครั้งใน พ.ศ. 2522 จน 24 มีนาคม พ.ศ. 2523 ได้เดินทางมาชิงแชมป์โลกที่ญี่ปุ่น และเป็นฝ่ายชนะ ชิเงโกะ นากาจิมะ ได้ครองแชมป์โลก จากนั้นชกป้องกันตำแหน่ง ชนะคิม ชีบอก ชกแก้มือชนะนากาจิมาได้อีก จากนั้น ชกป้องกันตำแหน่ง ชนะเรย์นัลโด เบเซอรา โจอี โอลิโบ รูดี คราวฟอร์ด เฆร์มัน ตอร์เรส จากนั้นจึงมาป้องกันแชมป์ในประเทศไทย ชนะน็อค เนตรน้อย ศ.วรสิงห์ ยก 10
จากนั้น ซาปาตามาเสียแชมป์โลกเมื่อ 6 กุมภาพันธ์ พ.ศ. 2525 โดยแพ้ อมาโด ปันเตริตา เอร์ซูอา แต่เอร์ซัวเสียแชมป์ต่อให้ทาดาชิ โทโมริในการป้องกันตำแหน่งครั้งแรก ซาปาตาจึงขึ้นชิงแชมป์คืนจากโทโมริ และเป็นฝ่ายชนะ ได้ครองแชมป์โลกอีกสมัย จากนั้น ชกป้องกันตำแหน่งชนะ ชัง ช็อน-กู และชกแก้มือชนะโทโมริอีก จนกระทั่ง 26 มีนาคม พ.ศ. 2526 ซาปาตาชกป้องกันตำแหน่งกับชัง ช็อน-กูอีกครั้ง คราวนี้ ซาปาตาเป็นฝ่ายแพ้น็อคในยกที่ 3 เสียแชมป์โลกไป
จากนั้น การชกมวยของซาปาตาตกต่ำลง เขาชกแพ้ ฮาโรลด์ แพตตีในปลายปีนั้น จากนั้น เขาขึ้นไปชกในรุ่นฟลายเวท จนปลายปี พ.ศ. 2527 จึงขึ้นชิงแชมป์โลกของสมาคมมวยโลกรุ่นฟลายเวท แพ้คะแนน ซานโตส ลาเซียร์ จน พ.ศ. 2529 จึงขึ้นชิงแชมป์โลกของสมาคมมวยโลกรุ่นฟลายเวทที่ว่าง คราวนี้เป็นฝ่ายชนะ อลอนโซ กอนซาเลซ ได้ครองแชมป์โลกอีกสมัย จากนั้นชกป้องกันตำแหน่ง ชนะฆาบิเอร์ ลูกัส ซูอิชิ โฮซูมิ โดดี้ เปญาโลซา อัลเบร์โต กัสโตร และเคลาเดมีร์ กัลวายู ก่อนจะเสียแชมป์ให้กับฟิเดล บัสซา ใน พ.ศ. 2536 ซาปาตาพยายามขึ้นชิงแชมป์โลกอีกครั้ง เพื่อสร้างประวัติศาสตร์เป็นแชมป์โลกสามรุ่น แต่เป็นฝ่ายแพ้น็อค มุน ซ็อง-กิลแค่ยกแรก จากนั้น จึงแขวนนวมไป
เกียรติประวัติ

แชมป์โลก WBC รุ่นจูเนี​ยร์ฟลายเวท
ชิง 24 มีนาคม 2523 ชนะคะแนน ชิเกโอะ นากาจิมะ ที่ญี่ปุ่น
ป้องกันแชมป์ครั้งที่ 1, 7 มิถุนายน 2523 ชนะคะแนน คิม ชิบอก ที่เกาหลีใต้
ป้องกันแชมป์ครั้งที่ 2, 4 สิงหาคม 2523 ชนะคะแนน เอกตอร์ เมเลนเดซ ที่เวเนซุเอลา
ป้องกันแชมป์ครั้งที่ 3, 17 กันยายน 2523 ชนะน็อก ชิเกโอะ นากาจิมะ ยก 11 ที่ญี่ปุ่น
ป้องกันแชมป์ครั้งที่ 4, 1 ธันวาคม 2523 ชนะคะแนน เรย์นันโด เบเซร์รา ที่เวเนซุเอลา
ป้องกันแชมป์ครั้งที่ 5, 8 กุมภาพันธ์ 2524 ชนะน็อก โจอี โอลิโบ ยก 13 ที่ปานามา
ป้องกันแชมป์ครั้งที่ 6, 24 เมษายน 2524 ชนะคะแนน รูดี คราวฟอร์ด ที่สหรัฐ
ป้องกันแชมป์ครั้งที่ 7, 15 สิงหาคม 2524 ชนะคะแนน เฆร์มัน ตอร์เรส ที่ปานามา
ป้องกันแชมป์ครั้งที่ 8, 5 พฤศจิกายน 2524 ชนะน็อก เนตรน้อย ศ.วรสิงห์ ยก 10 ที่นครราชสีมา
เสียแชมป์ 6 กุมภาพันธ์ 2525 แพ้น็อก อมาโด อูร์ซูอา ยก 2 ที่ปานามา
แชมป์โลก WBC รุ่น​จูเนียร์​ฟลายเวท สมัยที่ 2
ชิง 20 กรกฎาคม 2525 ชนะคะแนน ทาดาชิ โทโมริ ที่ญี่ปุ่น
ป้องกันแชมป์ครั้งที่ 1, 18 กันยายน 2525 ชนะคะแนน ชัง ช็อน-กู ที่เกาหลีใต้
ป้องกันแชมป์ครั้งที่ 2, 30 พฤศจิกายน 2525 ชนะน็อก ทาดาชิ โทโมริ ยก 8 ที่ญี่ปุ่น
เสียแชมป์ 26 มีนาคม 2526 แพ้น็อก ชัง ช็อน-กู ยก 3 ที่เกาหลีใต้
แชมป์โลก WBA รุ่นฟลายเวท
ชิง 5 ตุลาคม 2528 ชนะคะแนน อลอนโซ ฆอนซาเลส ที่ปานามา
ป้องกันแชมป์ครั้งที่ 1, 31 มกราคม 2529 ชนะคะแนน ฆาบิเอร์ ลูกัส ที่ปานามา
ป้องกันแชมป์ครั้งที่ 2, 7 เมษายน 2529 ชนะคะแนน ซุยชิ โฮซูมิ ที่ญี่ปุ่น
ป้องกันแชมป์ครั้งที่ 3, 5 กรกฎาคม 2529 ชนะคะแนน โดดี้ บอย เปญาโลซา ที่ฟิลิปปินส์
ป้องกันแชมป์ครั้งที่ 4, 13 กันยายน 2529 ชนะคะแนน อัลเบร์โต กัสโตร ที่ปานามา
ป้องกันแชมป์ครั้งที่ 5, 7 ธันวาคม 2529 ชนะคะแนน เคลาดีเมียร์ ดิอาซ การ์วัลยู ที่บราซิล
เสียแชมป์ 13 กุมภาพันธ์ 2530 แพ้คะแนน ฟิเดล บัสซา ที่โคลัมเบีย
แชมป์ WBC FECARBOX รุ่นจูเนียร์​แบนตั้มเวท​
ชิง 28 พฤศจิกายน 2535 ชนะคะแนน โนเอล โกโกโญ ที่ปานามา
เคยชิงแชมป์ต่อไปนี้แต่ไม่สำเร็จ
ชิงแชมป์ WBA Fedelatin รุ่นจูเนียร์ฟลายเวทเมื่อ 1 พฤศจิกายน 2521 แพ้คะแนน อัลฟองโซ โลเปซ ที่ปานามา
ชิงแชมป์ NABF รุ่นแบนตั้มเวทเมื่อ 9 พฤศจิกายน 2526 แพ้น็อก ฮาโรลด์ เพ็ตตี้ ยก 10 ที่สหรัฐ
ชิงแชมป์โลก WBA รุ่นฟลายเวท เมื่อ 8 ธันวาคม 2527 แพ้คะแนน ซานโตส เบนิกโน ลาเซียร์ ที่อาร์เจนตินา
ชิงแชมป์โลก WBA รุ่นฟลายเวท เมื่อ 15 สิงหาคม 2530 เสมอกับ ฟิเดล บัสซา ที่ปานามา
ชิงแชมป์ WBA Fedelatin รุ่นจูเนี​ยร์​แบนตั้มเวท​เมื่อ 19 กันยายน 2535 แพ้น็อก เดวิด เมอร์ชานท์ ยก 7 ที่ปานามา
ชิงแชมป์โลก WBC รุ่น​จูเนียร์แบนตั้มเวท เมื่อ 27 กุมภาพันธ์ 2536 แพ้น็อก มุน ซ็อง-กิล ยก 1 ที่เกาหลีใต้
อัลฟอนโซ กัวรอน

| อัลฟอนโซ กัวรอน |
| --- | --- |
กัวรอน ในปี 2013
เกิด: อัลฟอนโซ กัวรอน โอโรซโก  (1961-11-28) 28 พฤศจิกายน ค.ศ. 1961 (62 ปี) เม็กซิโกซิตี, เม็กซิโก
อาชีพ: ผู้ผลิตภาพยนตร์
ปีปฏิบัติงาน: 1981–ปัจจุบัน
อัลฟอนโซ กัวรอน โอโรซโก (สเปน: Alfonso Cuarón Orozco) เกิดวันที่ 28 พฤศจิกายน พ.ศ. 2504 เป็น ผู้กำกับ, นักเขียนบท และ ผู้อำนวยการสร้างภาพยนตร์ ชาวเม็กซิโก กัวรอนเคยได้รับการเสนอชื่อเข้าชิง อะคาเดมีอะวอร์ด ได้รับรางวัล ผู้กำกับภาพยนตร์ยอดเยี่ยม มาแล้วทั้งสองเรื่องอย่าง กราวิตี้ มฤตยูแรงโน้มถ่วง (2013) และ เน็ตฟลิกซ์' โรม่า (2018) กัวรอนเป็นผู้กำกับ ลาตินอเมริกา คนแรกที่ได้รับรางวัลออสการ์ สาขาผู้กำกับภาพยนตร์ยอดเยี่ยม แล้วกัวรอนยังได้รับรางวัลออสการ์ สาขาตัดต่อภาพยอดเยี่ยม จากเรื่อง กราวิตี้ มฤตยูแรงโน้มถ่วง และ สาขากำกับภาพยอดเยี่ยม จากเรื่อง โรม่า ผลงานภาพยนตร์บางส่วนของกัวรอนได้แก่ ดราม่าโรแมนติก เธอผู้นั้นรักเกินความคาดหมาย (1998), ดราม่าอีโรติก กิ๊วก๊าวชวนสาวไปพักร้อน (2001), ภาพยนตร์แฟนตาซี แฮร์รี่ พอตเตอร์กับนักโทษแห่งอัซคาบัน (2004) และ ดิสโทเปีย ระทึกขวัญ พลิกวิกฤต ขีดชะตาโลก (2006)
ผลงาน > ภาพยนตร์

| ปี | เรื่อง | ตำแหน่ง> ผู้กำกับ | ตำแหน่ง> เขียนบท | ตำแหน่ง> ผู้อำนวยการสร้าง | ตำแหน่ง> ตัดต่อ | หมายเหตุ |
| --- | --- | --- | --- | --- | --- | --- |
| 1991 | เลิฟ อิน เดอะ ไทม์ ออฟ ฮิสทีเรีย | ใช่ | ใช่ | ใช่ | ใช่ |  |
| 1995 | อะ ลิทเทิ้ล พริ้นเซส | ใช่ | ไม่ | ไม่ | ไม่ |  |
| 1998 | เธอผู้นั้นรักเกินความคาดหมาย | ใช่ | ไม่ | ไม่ | ไม่ |  |
| 2001 | กิ๊วก๊าวชวนสาวไปพักร้อน | ใช่ | ใช่ | ใช่ | ใช่ |  |
| 2004 | ดับแผนฆ่าประธานาธิบดี | ไม่ | ไม่ | ใช่ | ไม่ |  |
| 2004 | จับตาจ้องตาย | ไม่ | ไม่ | ใช่ | ไม่ |  |
| 2004 | แฮร์รี่ พอตเตอร์กับนักโทษแห่งอัซคาบัน | ใช่ | ไม่ | ไม่ | ไม่ |  |
| 2005 | แบล็ก ซัน | ไม่ | ไม่ | ใช่ | ไม่ | ภาพยนตร์สารคดี |
| 2006 | อัศจรรย์แดนฝัน มหัศจรรย์เขาวงกต | ไม่ | ไม่ | ใช่ | ไม่ |  |
| 2006 | พลิกวิกฤต ขีดชะตาโลก | ใช่ | ใช่ | ไม่ | ใช่ |  |
| 2008 | คู่แสบระห่ำคนละแบบ | ไม่ | ไม่ | ใช่ | ไม่ |  |
| 2013 | กราวิตี้ มฤตยูแรงโน้มถ่วง | ใช่ | ใช่ | ใช่ | ใช่ |  |
| 2015 | ฝ่าเส้นตายพรมแดนทมิฬ | ไม่ | ไม่ | ใช่ | ไม่ |  |
| 2015 | ธีส เชนเจส เอฟวี่ติง | ไม่ | ไม่ | ใช่ | ไม่ | ภาพยนตร์สารคดี |
| 2018 | โรม่า | ใช่ | ใช่ | ใช่ | ใช่ | ฉายในเน็ตฟลิกซ์ / กำกับภาพด้วย |
| 2020 | โรอัลด์ ดาห์ล แม่มด | ไม่ | ไม่ | ใช่ | ไม่ |  |
| 2022 | เรย์มอนด์ & เรย์ | ไม่ | ไม่ | ใช่ | ไม่ | ฉายในแอปเปิลทีวี+ |
ผลงาน > ภาพยนตร์สั้น

| ปี | เรื่อง | ตำแหน่ง> ผู้กำกับ | ตำแหน่ง> เขียนบท | ตำแหน่ง> ผู้อำนวยการสร้าง | ตำแหน่ง> ตัดต่อ | หมายเหตุ |
| --- | --- | --- | --- | --- | --- | --- |
| 1983 | ฮูส ฮี แอนนิเวย์ | ใช่ | ใช่ | ไม่ | ใช่ |  |
| 1983 | เวนเจนซ์ อิส ไมน์ | ใช่ | ใช่ | ไม่ | ใช่ |  |
| 1983 | คาร์เตโต้ ปารา เอล ฟิน เดล ติ้แอนโปร | ใช่ | ใช่ | ไม่ | ใช่ |  |
| 2006 | พาร์ค มองโซ | ใช่ | ใช่ | ไม่ | ไม่ | ส่วนของ มหานครแห่งรัก |
| 2007 | เดอะ พอสสิบิลลิตี้ ออฟ โฮป | ใช่ | ใช่ | ใช่ | ไม่ | สารคดีสั้น |
| 2007 | เดอะ ช็อค ด๊อกทรีน | ไม่ | ใช่ | ใช่ | ไม่ | สารคดีสั้น |
| 2013 | อะนีนกาคว | ไม่ | ไม่ | ฝ่ายบริหาร | ไม่ | ภาพยนตร์แยกจาก กราวิตี้ มฤตยูแรงโน้มถ่วง รวมอยู่ในโบนัส ดีวีดี |
ผลงาน > โทรทัศน์

| ปี | เรื่อง | ผู้กำกับ | เขียนบท | ผู้อำนวยการสร้าง ฝ่ายบริหาร | ตัดต่อ | หมายเหตุ |
| --- | --- | --- | --- | --- | --- | --- |
| 1988-1989 | ลา ฮอรา มาร์คาดา | ใช่ | ใช่ | ไม่ | ใช่ | กำกับและเขียนบท 6 ตอน / ตัดต่อ 1 ตอน / กำกับภาพ 5 ตอน |
| 1993 | ฟอลเลน แองเจิ้ลส์ | ใช่ | ไม่ | ไม่ | ไม่ | กำกับ 2 ตอน |
| 2014 | บีลีฟ | ใช่ | ใช่ | ใช่ | ไม่ | ร่วมสร้าง / กำกับและเขียนบทตอนนำร่อง |
| 2024 | ดิสเคลมเมอร์ | ใช่ | ใช่ | ใช่ | ไม่ | มินิซีรีส์ฉายในแอปเปิลทีวี+ |
ผลตอบรับ

ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 9 เรื่องของ อัลฟอนโซ กัวรอน
| ปี | เรื่อง | รอตเทนโทเมโทส์ | เมทาคริติก | เมทาคริติก | ไอเอ็มดีบี | ทุนสร้าง | รายได้ทั่วโลก |
| --- | --- | --- | --- | --- | --- | --- | --- |
| 1991 | เลิฟ อิน เดอะ ไทม์ ออฟ ฮิสทีเรีย |  67% (6.20/10) (12 คน) |  | 61 (7 คน) | 6.8 (4,070) | — | — |
| 1995 | อะ ลิทเทิ้ล พริ้นเซส |  97% (8.10/10) (37 คน) |  | 83 (19 คน) | 7.6 (37,049) | $17,000,000 | $10,015,449 |
| 1998 | เธอผู้นั้นรักเกินความคาดหมาย |  39% (5.50/10) (36 คน) |  | 55 (24 คน) | 6.8 (57,248) | $25,000,000 | $55,494,066 |
| 2001 | กิ๊วก๊าวชวนสาวไปพักร้อน |  90% (8.10/10) (192 คน) |  | 89 (36 คน) | 7.7 (129,675) | $5,000,000 | $33,616,692 |
| 2004 | แฮร์รี่ พอตเตอร์กับนักโทษแห่งอัซคาบัน |  90% (7.90/10) (262 คน) |  | 82 (40 คน) | 7.9 (699,508) | $130,000,000 | $800,829,615 |
| 2006 | มหานครแห่งรัก |  86% (7.10/10) (112 คน) |  | 66 (27 คน) | 7.2 (74,738) | $13,000,000 | $17,489,601 |
| 2006 | พลิกวิกฤต ขีดชะตาโลก |  92% (8.10/10) (256 คน) |  | 84 (38 คน) | 7.9 (533,584) | $76,000,000 | $70,596,471 |
| 2013 | กราวิตี้ มฤตยูแรงโน้มถ่วง |  96% (8.90/10) (363 คน) |  | 96 (49 คน) | 7.7 (867,567) | $100,000,000 | $723,192,705 |
| 2018 | โรม่า |  96% (8.90/10) (411 คน) |  | 96 (50 คน) | 7.7 (170,833) | $15,000,000 | $1,140,769 |
| เฉลี่ย และ รวม | เฉลี่ย และ รวม |  84% (7.64/10) | 79 | 79 | 7.5 | $381 ล้าน | $1,712,375,368 |
0–59% คำวิจารณ์ที่นักวิจารณ์ไม่ชอบ  60–100% คำวิจารณ์ที่นักวิจารณ์ชอบ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
— ไม่ปรากฏ, หาข้อมูลไม่ได้
$ ดอลลาร์สหรัฐ
รางวัล

จำนวนรางวัลที่เข้าชิงและได้รับจากภาพยนตร์ของ อัลฟอนโซ กัวรอน
| ปี | เรื่อง | รางวัลออสการ์> เสนอชื่อเข้าชิง | รางวัลออสการ์> ชนะ | รางวัลแบฟตา> เสนอชื่อเข้าชิง | รางวัลแบฟตา> ชนะ | รางวัลลูกโลกทองคำ> เสนอชื่อเข้าชิง | รางวัลลูกโลกทองคำ> ชนะ |
| --- | --- | --- | --- | --- | --- | --- | --- |

| 1995 | อะ ลิทเทิ้ล พริ้นเซส | 2 |  |  |  |  |  |
| 2001 | กิ๊วก๊าวชวนสาวไปพักร้อน | 1 |  | 2 |  | 1 |  |
| 2004 | แฮร์รี่ พอตเตอร์กับนักโทษแห่งอัซคาบัน | 2 |  | 6 | 1 |  |  |
| 2006 | อัศจรรย์แดนฝัน มหัศจรรย์เขาวงกต | 6 | 3 | 8 | 3 | 1 |  |
| 2006 | พลิกวิกฤต ขีดชะตาโลก | 3 |  | 3 | 2 |  |  |
| 2013 | กราวิตี้ มฤตยูแรงโน้มถ่วง | 10 | 7 | 11 | 6 | 4 | 1 |
| 2018 | โรม่า | 10 | 3 | 7 | 4 | 3 | 2 |
| ทั้งหมด | ทั้งหมด | 34 | 13 | 37 | 16 | 9 | 3 |
รางวัล > รางวัลออสการ์

| ปี | ประเภท | ภาพยนตร์ | ผล |
| --- | --- | --- | --- |
| 2002 | บทภาพยนตร์ดั้งเดิมยอดเยี่ยม | Y tu mamá también | เสนอชื่อ |
| 2006 | บทภาพยนตร์ดัดแปลงยอดเยี่ยม | Children of Men | เสนอชื่อ |
| 2006 | ตัดต่อภาพยนตร์ยอดเยี่ยม | Children of Men | เสนอชื่อ |
รางวัล > รางวัลแบฟตา

| ปี | ประเภท | ภาพยนตร์ | ผล |
| --- | --- | --- | --- |
| 2002 | ภาพยนตร์ที่ไม่ใช่ภาษาอังกฤษยอดเยี่ยม | Y tu mamá también | เสนอชื่อ |
| 2002 | บทภาพยนตร์ดั้งเดิมยอดเยี่ยม | Y tu mamá también | เสนอชื่อ |
| 2005 | รางวัลอเลกซานเดอร์ คอร์ดาสำหรับภาพยนตร์อังกฤษยอดเยี่ยม | แฮร์รี่ พอตเตอร์กับนักโทษแห่งอัซคาบัน | ได้รับรางวัล |
| 2006 | ภาพยนตร์ที่ไม่ใช่ภาษาอังกฤษยอดเยี่ยม | อัศจรรย์แดนฝัน มหัศจรรย์เขาวงกต | ได้รับรางวัล |
รางวัล > เทศกาลภาพยนตร์นานาชาติเวนิส

| ปี | ประเภท | ภาพยนตร์ | ผล |
| --- | --- | --- | --- |
| 2001 | บทภาพยนตร์ยอดเยี่ยม | Y tu mamá también | ได้รับรางวัล |
| 2001 | รางวัลสิงโตทองคำ | Y tu mamá también | เสนอชื่อ |
| 2006 | รางวัลลาแตร์นามาจีกา | Children of Men | ได้รับรางวัล |
| 2006 | รางวัลสิงโตทองคำ | Children of Men | เสนอชื่อ |
ฮอร์เฮ กิเยร์โม

| ฮอร์เฮ กิเยร์โม |
| --- | --- |
ฮอร์เฮ เปเรซ อี กิเยร์โม
ฮอร์เฮและเจ้าหญิงคริสตีนาแห่งเนเธอร์แลนด์ อดีตพระชายา
เกิด: 1 สิงหาคม พ.ศ. 2489 (78 ปี) อาบานา ประเทศคิวบา
อาชีพ: ข้าราชการ ครู
มีชื่อเสียงจาก: อดีตพระสวามีในเจ้าหญิงคริสตีนาแห่งเนเธอร์แลนด์  อดีตพระชามาดาในสมเด็จพระราชินีนาถยูเลียนาแห่งเนเธอร์แลนด์ อดีตพระขนิษฐภรรดาในสมเด็จพระราชินีนาถเบียทริกซ์แห่งเนเธอร์แลนด์
คู่สมรส: เจ้าหญิงคริสตีนาแห่งเนเธอร์แลนด์
บุตร: เบร์นาร์โด กิเยร์โม นิโกลัส กิเยร์โม ฮูเลียนา กิเยร์โม
ฮอร์เฮ กิเยร์โม (สเปน: Jorge Guillermo) เกิดเมื่อวันที่ 1 สิงหาคม พ.ศ. 2489 ณ อาบานา คิวบา อดีตพระสวามีในเจ้าหญิงคริสตีนาแห่งเนเธอร์แลนด์ ฮอร์เฮและเจ้าหญิงคริสตีนาสมรสกันเมื่อวันที่ 28 มิถุนายน 2518 งานเสกสมรสจัดขึ้นที่บาร์ มีแขกมาร่วมงานมากมาย รวมทั้งพระบรมวงศานุวงศ์เนเธอร์แลนด์ หลังจากนั้น พิธีคริสตจักรเกิดขึ้นในเมืองยูเทรกต์ การเสกสมรสในครั้งนี้ทำให้เจ้าหญิงคริสตีนาสูญเสียสิทธิในการสืบราชบัลลังก์รวมทั้งพระบุตรที่จะเกิดขึ้นมาในภายหน้า แต่ยังดำรงพระอิสริยยศเจ้าหญิงแห่งเนเธอร์แลนด์และไม่ต้องลาออกจากฐานันดร ฮอร์เฮเองได้กลายเป็นพระบรมวงศานุวงศ์เนเธอร์แลนด์ทันที โดยเจ้าหญิงคริสตีนาและฮอร์เฮมีพระบุตรร่วมกันดังนี้
เบร์นาร์โด กิเยร์โม
นิโกลัส กิเยร์โม
ฮูเลียนา กิเยร์โม
ทั้ง 2 หย่ากันเมื่อปี 2539 โดยฮอร์เฮกลับไปอยู่ในลอนดอน ฮูเลียนา กิเยร์โม บุตรสาวคนเล็กได้ไปอยู่กับเขาด้วย แต่บุตรชายคนโตและคนรองได้พำนักกับพระมารดา
ฮวน โรมัน ริเกลเม

| 0 | 1 | 2 | 3 |
| --- | --- | --- | --- |
 ริเกลเมในปี 2019
ข้อมูลส่วนตัว
ชื่อเต็ม:  ฮวน โรมัน ริเกลเม
วันเกิด:   (1978-06-24) 24 มิถุนายน ค.ศ. 1978 (46 ปี)
สถานที่เกิด:  ซาน เฟร์นันโด, อาร์เจนตินา
ส่วนสูง:  1.82 m (5 ft 11 1⁄2 in)
ตำแหน่ง:  กองกลางตัวรุก
ข้อมูลสโมสร
สโมสรปัจจุบัน:  กลุบอัตเลติโกโบกายูนิออร์ส (ประธานสโมสร)
ฮวน โรมัน ริเกลเม (สเปน: Juan Román Riquelme, เกิด 24 มิถุนายน 1978) เป็นอดีตนักฟุตบอลอาชีพชาวอาร์เจนตินาและปัจจุบันเป็นประธานสโมสรกลุบอัตเลติโกโบกายูนิออร์ส สโมสรที่เขาใช้เวลาส่วนใหญ่ในการเล่นอาชีพ เขาได้รับการยกย่องจากนักข่าว ผู้เล่น และโค้ชหลายคนว่าเป็นหนึ่งในเพลย์เมกเกอร์ที่ยิ่งใหญ่ที่สุดตลอดกาล
ริเกลเมเล่นในตำแหน่งกองกลางตั้งแต่ปี 1996 จนถึงปี 2015 โดยเริ่มต้นอาชีพค้าแข้งกับกลุบอัตเลติโกโบกายูนิออร์ส ซึ่งเขาคว้าแชมป์ไปได้ 11 รายการรวมถึงแชมป์ปริเมราดิบิซิออนเดอาร์เฆนตินา 5 สมัย แชมป์โกปาลิเบร์ตาโดเรส 3 สมัย และแชมป์อินเตอร์คอนติเนนตัล คัพ 1 สมัย ในปี 2002 เขาย้ายไปเล่นให้กับสโมสรฟุตบอลบาร์เซโลนาของสเปน แต่ช่วงเวลาของเขากับสโมสรนั้นสั้นมากเนื่องจากความสัมพันธ์ที่ไม่ค่อยดีกับลูวี ฟัน คาล ซึ่งเป็นหัวหน้าโค้ชในขณะนั้น ต่อมา ริเกลเมถูกยืมตัวไปเล่นให้กับบิยาร์เรอัล สโมสรคู่แข่งในลาลิกา และสโมสรก็ได้ซื้อตัวเขาไปร่วมทีมแบบถาวรในเวลาต่อมา ริเกลเมได้สร้างผลงานที่โดดเด่นให้กับบิยาร์เรอัล โดยพาทีมคว้าอันดับ 3 ในลาลิกา ฤดูกาล 2004–2005 และพาทีมเข้าสู่รอบรองชนะเลิศยูฟ่าแชมเปียนส์ลีกในฤดูกาลถัดมา ซึ่งเป็นครั้งแรกในประวัติศาสตร์ของสโมสร
ริเกลเมย้ายกลับมาที่โบคา จูเนียร์สในปี 2007 ด้วยสัญญายืมตัว ซึ่งเขาคว้าแชมป์โกปาลิเบร์ตาโดเรสได้อีกครั้ง และจบฤดูกาลด้วยการเป็นดาวซัลโวและผู้เล่นทรงคุณค่าของการแข่งขัน
ลาลิกา ฤดูกาล 2019–20

| --- | --- |
ฤดูกาล: 2019–20
ชนะเลิศ: เรอัลมาดริด (สมัยที่ 34)
ตกชั้น: เลกาเนส มายอร์กา อัสปัญญ็อล
แชมเปียนส์ลีก: เรอัลมาดริด บาร์เซโลนา อัตเลติโกเดมาดริด เซบิยา
ยูโรปาลีก: บิยาร์เรอัล เรอัลโซซิเอดัด กรานาดา
จำนวนการแข่งขันทั้งหมด: 380
จำนวนประตูทั้งหมด: 942 (2.48 ต่อนัด)
ผู้ยิงประตูสูงสุด: ลิโอเนล เมสซิ (25 ประตู)
ทีมเหย้าชนะสูงสุด: เซลตาเดบิโก 6–0 อาลาเบส (21 มิถุนายน ค.ศ. 2020)
ทีมเยือนชนะสูงสุด: โอซาซูนา 0–5 อัตเลติโกเดมาดริด (17 มิถุนายน ค.ศ. 2020)  อาลาเบส 0–5 บาร์เซโลนา (19 กรกฎาคม ค.ศ. 2020)
ประตูสูงสุด: บิยาร์เรอัล 4–4 กรานาดา (17 สิงหาคม ค.ศ. 2019)
สถิติชนะติดต่อกันสูงสุด: เรอัลมาดริด  (10 นัด)
สถิติไม่แพ้ติดต่อกันสูงสุด: อัตเลติโกเดมาดริด  (16 นัด)
สถิติไม่ชนะติดต่อกันสูงสุด: อัตเลติกบิลบาโอ(10 นัด)
สถิติแพ้ติดต่อกันสูงสุด: อัสปัญญ็อล (8 นัด)
ผู้เข้าชมมากที่สุด: 93,462 คน บาร์เซโลนา 0–0 เรอัลมาดริด (18 ธันวาคม ค.ศ. 2019)
ผู้เข้าชมน้อยที่สุด: 5,341 คน เอย์บาร์ 3–0 กรานาดา (20 ธันวาคม ค.ศ. 2019)
← 2018–19 2020–21 →
การแข่งขันฟุตบอลลาลิกา ฤดูกาล 2019–20 (สเปน: Primera División de España 2019/20) หรือในชื่อว่า ลาลิกา ซันตันเดร์ (La Liga Santander) ตามชื่อผู้สนับสนุน เป็นฤดูกาลที่ 89 ของลาลิกานับตั้งแต่ได้รับการก่อตั้งขึ้นเมื่อ พ.ศ. 2473
บาร์เซโลนาจะแข่งขันในฐานะทีมแชมป์เก่าหลังจากคว้าแชมป์ได้สำเร็จเมื่อฤดูกาลก่อนโดยเป็น 2 ฤดูกาลติดต่อกันและเป็นสมัยที่ 26 ของพวกเขา, โอซาซูนา, กรานาดา และ มายอร์กา จะเข้าร่วมในฐานะสโมสรที่เพิ่งเลื่อนชั้นมาจากเซกุนดาดิบิซิออน แทนที่ของ ราโยบาเยกาโน, อูเอสกา และ ฌิโรนา ที่ตกชั้นลงไป
ในวันที่ 12 มีนาคม ค.ศ. 2020 ลีกและเซกุนดาดิบิซิออน ถูกระงันเป็นเวลา 2 สัปดาห์เป็นอย่างน้อยเนื่องจากการระบาดทั่วของไวรัสโคโรนา 2019 หลังจากนั้นลีกได้ถูกระงับอย่างไม่มีกำหนดในวันที่ 23 มีนาคม ฤดูกาลเริ่มต้นขึ้นในวันที่ 11 มิถุนายนโดยมีการแข่งขันทุกวันจนถึง 13 กรกฎาคมในขณะที่เกมทั้งหมดในนัดที่ 37 จะถูกลงเล่นในวันที่ 16 กรกฎาคมและนัดสุดท้ายหรือนัดที่ 38 จะลงเล่นในวันที่ 19 กรกฎาคม
ในวันที่ 16 กรกฎาคม เรอัลมาดริด ชนะการแข่งขันเป็นสมัยที่ 34 หลังจากเอาชนะในเกมที่ 37 กับ บิยาร์เรอัล ด้วยคะแนน 2–1 ณ สนามอัลเฟรโด ดิ เอสเตฟาโน โดยพวกเขารับถ้วยแชมป์ทันทีหลังจบการแข่งขัน
ทีม > การเลื่อนชั้นและตกชั้น

ทั้งหมด 20 ทีมที่แข่งขันในลีกฤดูกาลนี้มาจาก 17 ทีมในฤดูกาล 2018–19 และอีก 3 ทีมที่เลื่อนชั้นมาจากเซกุนดาดิบิซิออน แบ่งเป็น 2 ทีมที่อันดับดีที่สุดในตารางคะแนน (โอซาซูนา, กรานาดา) และมายอร์กา เป็นหนึ่งทีมที่มาจากผู้ชนะในรอบเพลย์ออฟ
ทีมแรกที่ตกชั้นสู่เซกุนดาดิบิซิออนนั้นคือ ราโยบาเยกาโน ในวันที่ 5 พฤษภาคม ค.ศ. 2019 หลังจากเรอัลบายาโดลิดเอาชนะอัตเลติกเดบิลบาโอได้ 1−0 ทำให้ต้องตกไปเล่นในลีกรองอีกครั้ง ในวันเดียวกัน อูเอสกาต้องตกชั้นไปอีกเช่นเดียวกันหลังจากเปิดบ้านแพ้บาเลนเซีย 2–6 และทีมสุดท้ายทีมตกชั้นคือ ฌิโรนา หลังจากแพ้เดปอร์ติโบอาลาเบส 1−2 ในวันที่ 18 พฤษภาคม ค.ศ. 2019
ในวันที่ 20 พฤษภาคม ค.ศ. 2019 โอซาซูนาเป็นทีมแรกที่เลื่อนชั้นสู่ลาลิกาได้สำเร็จ หลังจากกรานาดาเอาชนะอัลบาเซเตไปได้ 1–0โดยทีมที่สองนั้นคือกรานาดา หลังจากเสมอกนกับมายอร์กา 1–1 ในวันที่ 4 มิถุนายน โดยเป็นการขึ้นสู่ลีกสูงสุดครั้งแรกของทั้ง 2 ทีมในรอบ 2 ปี โดยทีมที่สามที่เลื่อนชั้นสู่ลาลิกาได้สำเร็จคือ มายอร์กา หลังจากชนะการแข่งขันในรอบเพลย์ออฟ โดยการชนะอัลบาเซเตในรอบรองชนะเลิศ และชนะเดปอร์ติโบเดลาโกรุญญา ในนัดชิงชนะเลิศ มายอร์กาได้เล่นในลีกสูงสุดเป็นครั้งแรกในรอบ 6 ปี และสามารถเลื่อนชั้นได้ถึง 2 ลีกในเวลาติดต่อกันหลังจากที่ฤดูกาล 2017–18 พวกเขาลงเล่นอยู่ในเซกุนดาดิบิซิออน เบ หรือลีกลำดับสามของสเปน
ทีม > ที่ตั้งและสนามแข่งขัน

อัตเลติโกเดมาดริด
เฆตาเฟ
เลกาเนส
เรอัลมาดริด
| สโมสร | เมือง | สนาม | ความจุ (คน) |
| --- | --- | --- | --- |
| อาลาเบส | บิโตเรีย | เมนดิซอร์โรตซา | 19,840 |
| อัตเลติกเดบิลบาโอ | บิลบาโอ | ซานมาเมส | 53,000 |
| อัตเลติโกเดมาดริด | มาดริด | เอสตาดิโอเมโตรโปลิตาโน | 68,000 |
| บาร์เซโลนา | บาร์เซโลนา | กัมนอว์ | 99,354 |
| เซลตาเดบิโก | บิโก | บาลาอิโดส | 29,000 |
| เอย์บาร์ | เอย์บาร์ | อิปูรัว | 7,083 |
| อัสปัญญ็อล | บาร์เซโลนา | แอร์ราเซเดเอ | 40,000 |
| เฆตาเฟ | เฆตาเฟ | อัลฟอนโซ เปเรซ | 17,000 |
| กรานาดา | กรานาดา | นูเอโบโลสการ์เมเนส | 19,336 |
| เลกาเนส | เลกาเนส | บูตาร์เก | 10,922 |
| เลบันเต | บาเลนเซีย | นครบาเลนเซีย | 26,354 |
| มายอร์กา | ปัลมา | ซ็อนโมช | 24,262 |
| โอซาซูนา | ปัมโปลนา | เอลซาดาร์ | 18,570 |
| เบติส | เซบิยา | เบนิโต บิยามาริน | 60,721 |
| เรอัลมาดริด | มาดริด | ซานเตียโก เบร์นาเบว | 81,044 |
| เรอัลมาดริด | มาดริด | อัลเฟรโด ดิ เอสเตฟาโน | 6,500 |
| เรอัลโซซิเอดัด | ซานเซบัสเตียน | อาโนเอตา | 32,000 |
| เซบิยา | เซบิยา | รามอน ซันเชซ ปิซฆวน | 42,714 |
| บาเลนเซีย | บาเลนเซีย | เม็สตัลยา | 49,500 |
| บายาโดลิด | บายาโดลิด | โฆเซ ซอร์ริยา | 26,512 |
| บิยาร์เรอัล | บิยาร์เรอัล | เอสตาดิโอเดลาเซรามิกา | 23,500 |
↑  ใช้สนามดังกล่าว เนื่องจากการปิดปรับปรุงซานเตียโก เบร์นาเบว
ทีม > ทีมและชุดแข่งขัน

| ทีม | หัวหน้าผู้ฝึกสอน | กัปตันทีม | ผู้ผลิตเสื้อ | สปอนเซอร์เสื้อ |
| --- | --- | --- | --- | --- |
| อาลาเบส |  ฆวน มูญิซ |  มานู การ์ซิอา | เคลเม | Betway, Zotapay, Araba-Álava, Euskaltel, Integra Energía |
| อัตเลติกบิลบาโอ |  กาอิซกา การิตาโน |  อิเกร์ มูเนียอิน | นิวบาลานซ์ | Kutxabank |
| อัตเลติโกเดมาดริด |  ดิเอโก ซิเมโอเน |  โกเก | ไนกี | Plus500, Hyundai |
| บาร์เซโลนา |  กิเก เซติเอน |  ลิโอเนล เมสซิ | ไนกี้ | ราคูเท็น, ยูนิเซฟ, เบโก |
| เซลตาเดบีโก |  โอสการ์ การ์ซิอา |  ฮูโก มาโย | อาดิดาส | Estrella Galicia 0,0, Abanca, Grupo Recalvi |
| เอย์บาร์ |  โฆเซ ลุยส์ เมนดิลิบาร์ |  อิบัน รามิส | โฆมา | AVIA, BOJ |
| อัสปัญญ็อล |  ฟรันซิสโก รูเฟเต (รักษาการ) |  ฆาบี โลเปซ | เคลเม | LD Sports, InJoo, Riviera Maya |
| เฆตาเฟ |  โฆเซ โบร์ดาลัส |  โฆร์เก โมลีนา | โฆมา | Tecnocasa Group, Reale Seguros, El Brillante, Libertex |
| กรานาดา |  ดิเอโก มาร์ติเนซ |  บิกตอร์ ดิอัซ | ไนกี้ | Winamax, Caja Rural |
| เลกาเนส |  ฆาบิเอร์ อากีร์เร |  อูไน บุสตินซา | โฆมา | Betway, Laboratorios Ynsadiet, เคเอฟซี |
| เลบันเต |  ปาโก โลเปซ |  โฆเซ ลุยส์ โมราเลส | มาครอน | Betway, Baleària |
| มายอร์กา |  บิเซนเต โมเรโน |  ชิสโก กัมโปส | อัมโบร | Betfed, Blau Hotels, Roc Hotels, OK Cars, Juaneda |
| โอซาซูนา |  ฆาโกบา อาร์ราซาเต |  ออยเอร์ ซันฆูร์โฆ | ฮุมเมล | Kirolbet, Victorino Vicente, Acunsa, Selk |
| เรอัลเบติส |  รูบี |  โฆอากิน | คัปปา | easyMarkets, Reale Seguros, BeSoccer |
| เรอัลมาดริด |  ซีเนดีน ซีดาน |  เซร์ฆิโอ ราโมส | อาดิดาส | เอมิเรตส์ |
| เรอัลโซซิเอดัด |  อิมานอล อัลกูอาซิล |  อาเซียร์ อิยาร์ราเมนดี | มาครอน | GoodBall.com, Kutxabank, Reale Seguros |
| เซบิยา |  ฆูเลน โลเปเตกี |  เฆซุส นาบัส | ไนกี | Marathonbet, EverFX |
| บาเลนเซีย |  โบโร (รักษาการ) |  ดาเนียล ปาเรโฆ | พูมา | bwin, Libertex, Sailun Tyres |
| บายาโดลิด |  เซร์ฆิโอ กอนซาเลซ |  ฆาบี โมยาโน | อาดิดาส | Cuatro Rayas, Integra Energía |
| บิยาร์เรอัล |  ฆาบิเอร์ กาเยฆา |  บรูโน | โฆมา | ปาเมซา เซรามิกา |
ทีม > การเปลี่ยนผู้จัดการทีม

| ทีม | ผู้จัดการคนก่อน | เหตุที่ออก | วันที่ตำแหน่งว่าง | อันดับในตาราง | ผู้จัดการคนใหม่ | วันที่ได้รับการแต่งตั้ง |
| --- | --- | --- | --- | --- | --- | --- |
| เรอัลเบติส |  กีเก เซเตียง | ได้รับความยินยอมร่วมกัน | 19 พฤษภาคม 2019 | ก่อนเปิดฤดูกาล |  รูบิ | 6 มิถุนายน 2019 |
| อาลาเบส |  อาเบลาร์โด เฟร์นันเดซ | ลาออก | 20 พฤษภาคม 2019 | ก่อนเปิดฤดูกาล |  อาเซียร์ การิตาโน | 21 พฤษภาคม 2019 |
| เซบิยา |  โฆอากิน กาปาร์โรส | สิ้นสุดสัญญา | 23 พฤษภาคม 2019 | ก่อนเปิดฤดูกาล |  ยูเลน โลเปเตกี | 4 มิถุนายน 2019 |
| อัสปัญญ็อล |  รูบิ | เซ็นสัญญากับ เรอัลเบติส | 6 มิถุนายน 2019 | ก่อนเปิดฤดูกาล |  ดาบิด กาเยโก | 6 มิถุนายน 2019 |
| บาเลนเซีย |  มาร์เซลิโน | ถูกไล่ออก | 11 กันยายน 2019 | อันดับที่ 10 |  อัลเบร์ต เซลาเดส | 11 กันยายน 2019 |
| อัสปัญญ็อล |  ดาบิด กาเยโก | ถูกไล่ออก | 7 ตุลาคม 2019 | อันดับที่ 19 |  ปาโบล มาชิน | 7 ตุลาคม 2019 |
| เลกาเนส |  เมาริซิโอ เปเยกรีโน | ลาออก | 21 ตุลาคม 2019 | อันดับที่ 20 |  ฆาบิเอร์ อากีร์เร | 4 พฤศจิกายน 2019 |
| เซลตาเดบิโก |  ฟรัน เอสกรีบา | ถูกไล่ออก | 3 พฤศจิกายน 2019 | อันดับที่ 18 |  โอสการ์ การ์ซิอา | 4 พฤศจิกายน 2019 |
| อัสปัญญ็อล |  ปาโบล มาชิน | ถูกไล่ออก | 23 ธันวาคม 2019 | อันดับที่ 20 |  อาเบลาร์โด | 27 ธันวาคม 2019 |
| บาร์เซโลนา |  เอร์เนสโต บัลเบร์เด | ถูกไล่ออก | 13 มกราคม 2020 | อันดับที่ 1 |  กิเก เซติเอน | 13 มกราคม 2020 |
| เรอัลเบติส |  รูบี | ถูกไล่ออก | 21 มิถุนายน 2020 | อันดับที่ 14 |  อาเลกซิส ตรูคีโย (รักษาการ) | 21 มิถุนายน 2020 |
| อัสปัญญ็อล |  อาเบลาร์โด | ถูกไล่ออก | 27 มิถุนายน 2020 | อันดับที่ 20 |  ฟรันซิสโก รูเฟเต (รักษาการ) | 27 มิถุนายน 2020 |
| บาเลนเซีย |  อัลเบร์ต เซลาเดส | ถูกไล่ออก | 29 มิถุนายน 2020 | อันดับที่ 8 |  โบโร (รักษาการ) | 29 มิถุนายน 2020 |
| อาลาเบส |  อาเซียร์ การิตาโน | ถูกไล่ออก | 5 กรกฎาคม 2020 | อันดับที่ 15 |  ฆวน มูญิซ | 5 กรกฎาคม 2020 |